Aias kagambaraken minangka sosok ingkang gagah lan dhuwur. Piyambakipun prajurit mawi badan paling inggil lan mawi kekuwatan otot paling kuwat ing pasukan Akhaia (Yunani). Anggènipun tempur namung Akhilles lan Diomedes ingkang langkung sekti tinimbang Aias. Piyambakipun gadhah jejuluk "Benteng Mikenai". Ingkang nggladhen Aias punika Kheiron, kentaur bijak ingkang naté nggladhen bapakipun Aias, Telamon, lan bapakipun Akhilles, Peleus. Kejawi Akhilles, Aias (sareng kalihan Diomedes) punika prajurit paling wigati ing pasukan Agamemnon, sanajan Aias boten pinter kados Nestor, Diomedes, Idomenios, utawi Odisseus. Aias boten naté kelaran nalika tempur. Kejawi punika Aias boten naté dipunbiyantu déning dewa nalika nembe perang. Aias gadhah perisai ingkang kadamel saking pitung lapis kulit sapi lan setunggal lapis perunggu.